CELEX: 32011R0527
Language: fi
Date: 2011-05-30 00:00:00
Title: Komission täytäntöönpanoasetus (EU) N:o 527/2011, annettu 30 päivänä toukokuuta 2011 , Trichoderma reesei (MUCL 49755) -organismin tuottamaa endo-1,4-β-ksylanaasia, Trichoderma reesei (MUCL 49754) -organismin tuottamaa endo-1,3(4)-β-glukanaasia ja Aspergillus aculeatus (CBS 589.94) -organismin tuottamaa polygalakturonaasia sisältävän valmisteen hyväksymisestä vieroitettujen porsaiden rehun lisäaineena (hyväksynnän haltija Aveve NV)  ETA:n kannalta merkityksellinen teksti

31.5.2011   
            
            
               FI
            
            
               Euroopan unionin virallinen lehti
            
            
               L 143/6
            
         Komission täytäntöönpanoasetus (EU) N:o 527/2011,
   annettu 30 päivänä toukokuuta 2011,
   
      Trichoderma reesei (MUCL 49755) -organismin tuottamaa endo-1,4-β-ksylanaasia, Trichoderma reesei (MUCL 49754) -organismin tuottamaa endo-1,3(4)-β-glukanaasia ja Aspergillus aculeatus (CBS 589.94) -organismin tuottamaa polygalakturonaasia sisältävän valmisteen hyväksymisestä vieroitettujen porsaiden rehun lisäaineena (hyväksynnän haltija Aveve NV)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               
                  Trichoderma reesei (MUCL 49755) -organismin tuottamaa endo-1,4-β-ksylanaasia (EC 3.2.1.8), Trichoderma reesei (MUCL 49754) -organismin tuottamaa endo-1,3(4)-β-glukanaasia (EC 3.2.1.6) ja Aspergillus aculeatus (CBS 589.94) -organismin tuottamaa polygalakturonaasia (EC 3.2.1.15) sisältävän, liitteessä mainitun valmisteen hyväksyntää koskeva hakemus on tehty asetuksen (EY) N:o 1831/2003 7 artiklan mukaisesti. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee liitteessä mainitun valmisteen hyväksymistä vieroitettujen porsaiden rehun lisäaineena, joka luokitellaan lisäaineluokkaan ’eläintuotantoon vaikuttavat lisäaineet’.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 8 päivänä heinäkuuta 2009 (2) ja 2 päivänä helmikuuta 2011 (3) antamissaan lausunnoissa, että liitteessä tarkoitetulla valmisteella ei ehdotetuissa käyttöolosuhteissa ole haitallista vaikutusta eläinten tai ihmisten terveyteen tai ympäristöön ja että kyseinen lisäaine saattaa lisätä kohdelajien kasvua ja parantaa rehun hyötysuhdetta. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Se myös vahvisti asetuksella (EY) N:o 1831/2003 perustetun, rehun lisäaineita käsittelevän vertailulaboratorion toimittaman raportin analyysimenetelmästä, jolla kyseinen lisäaine määritetään rehusta.
            
         
               (5)
            
            
               Liitteessä esitetyn valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Näin ollen kyseisen valmisteen käyttö tämän asetuksen liitteessä esitetyn mukaisesti olisi hyväksyttävä.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ’eläintuotantoon vaikuttavat lisäaineet’ ja funktionaaliseen ryhmään ’ruuansulatusta edistävät aineet’ kuuluva liitteessä tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä toukokuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 268, 18.10.2003, s. 29.
   
      (2)  The EFSA Journal (2009) 1186, 1–17.
   
      (3)  EFSA Journal (2011); 9(2):2010.
   
      LIITE
      
                  Lisäaineen tunniste-numero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäis-pitoisuus
               
               
                  Enimmäis-pitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  Aktiivisuusyksikköä / kg täysrehua, jonka kosteuspitoisuus on 12 %
               
            
                  
                     Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet
                  
               
            
                  4a 14
               
               
                  Aveve NV
               
               
                  
                               
                           
                           
                              Endo-1,4-β-ksylanaasi
                              EC 3.2.1.8
                           
                        
                               
                           
                           
                              Endo-1,3(4)-β-glukanaasi
                              EC 3.2.1.6
                           
                        
                               
                           
                           
                              Polygalakturo-naasi
                              EC 3.2.1.15
                           
                        
               
                  
                               
                           
                           
                              
                                 Lisäaineen koostumus
                              
                              Endo-1,4-β-ksylanaasi (EC 3.2.1.8), jota tuottaa Trichoderma reesei (MUCL 49755), endo-1,3(4)-β-glukanaasi (EC 3.2.1.6), jota tuottaa Trichoderma reesei (MUCL 49754), ja polygalakturonaasi (EC 3.2.1.15), jota tuottaa Aspergillus aculeatus (CBS 589.94); valmisteen vähimmäisaktiivisuus on
                              
                                           
                                       
                                       
                                          kiinteässä muodossa:
                                          
                                                       
                                                   
                                                   
                                                      Endo-1,4-β-ksylanaasi: 21 400 XU 1 (1)/g
                                                   
                                                
                                                       
                                                   
                                                   
                                                      Endo-1,3(4)-β-glukanaasi: 12 300 BGU (2)/g
                                                   
                                                
                                                       
                                                   
                                                   
                                                      Polygalakturonaasi: 460 PGLU (3)/g.
                                                   
                                                
                                    
                                           
                                       
                                       
                                          nesteenä:
                                          
                                                       
                                                   
                                                   
                                                      Endo-1,4-β-ksylanaasi: 10 700 XU /g
                                                   
                                                
                                                       
                                                   
                                                   
                                                      Endo-1,3(4)-β-glukanaasi: 6 150 BGU/g
                                                   
                                                
                                                       
                                                   
                                                   
                                                      Polygalakturonaasi: 230 PGLU /g.
                                                   
                                                
                                    
                        
                               
                           
                           
                              
                                 Tehoaineen kuvaus
                              
                              Endo-1,4-β-ksylanaasi (EC 3.2.1.8),
                              jota tuottaa Trichoderma reesei, endo-1,3(4)-β-glukanaasi (EC 3.2.1.6), jota tuottaa Trichoderma reesei, ja polygalakturonaasi (EC 3.2.1.15), jota tuottaa Aspergillus aculeatus.
                              
                           
                        
                               
                           
                           
                              
                                 Analyysimenetelmä
                                  (4)
                              
                              Tehoaineen määrittäminen lisäaineesta ja rehuista:
                              
                                          —
                                       
                                       
                                          Kolorimetrinen menetelmä, joka mittaa vesiliukoista väriainetta, jota endo-1,4-β-ksylanaasi vapauttaa väriaineeseen ristisidotusta vehnän arabinoksylaanisubstraatista.
                                       
                                    
                                          —
                                       
                                       
                                          Kolorimetrinen menetelmä, joka mittaa vesiliukoista väriainetta, jota endo-1,3(4)-β-glukanaasi vapauttaa väriaineeseen ristisidotusta ohran beetaglukaanisubstraatista.
                                       
                                    
                                          —
                                       
                                       
                                          Viskosimetrinen menetelmä, joka perustuu viskositeetin vähenemiseen polygalakturonaasin vaikuttaessa pektiiniä sisältävään substraattiin (polymetyyligalakturonihappo).
                                       
                                    
                        
               
                  Porsaat (vieroitetut)
               
               
                   
               
               
                  
                               
                           
                           
                              Endo-1,4-β-ksylanaasi: 2 140 XU
                           
                        
                               
                           
                           
                              Endo-1,3(4)-β-gluka-naasi: 1 230 BGU
                           
                        
                               
                           
                           
                              Polygalaktu-ronaasi: 46 PGLU
                           
                        
               
                  —
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointilämpö-tila ja -aika sekä stabiilisuus rehua rakeistettaessa.
                           
                        
                              2.
                           
                           
                              (Vieroitetuille) porsaille 35 kg:aan asti.
                           
                        
                              3.
                           
                           
                              Käytetään rehuseoksissa, joissa on paljon muita polysakkarideja kuin tärkkelystä.
                           
                        
               
                  20. kesäkuuta 2021
               
            
         (1)  1 XU on entsyymimäärä, joka vapauttaa kauran/spelttivehnän ksylaanista 1 mikromoolin pelkistäviä sokereita (ksyloosiekvivalentteina) minuutissa (pH 4,8 ja lämpötila 50 °C).
      
         (2)  1 BGU on entsyymimäärä, joka vapauttaa ohran beetaglukaanista 1 mikromoolin pelkistäviä sokereita (sellobioosiekvivalentteina) minuutissa (pH 5,0 ja lämpötila 50 °C).
      
         (3)  1 PGLU on entsyymimäärä, joka vapauttaa polymetyyligalakturonihaposta (substraattia sisältävä pektiini) 1 mikromoolin pelkistäviä sokereita (glukoosiekvivalentteina) minuutissa (pH 4,8 ja lämpötila 35 °C).
      
         (4)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx.